انیشتین خوشه یه گل صلح حا و بشردوست نشو می ده، و خوشه د سالیا تر یه گل سوسیال مردم کیخا کارکو نشو می ده. وه یه گل گت، «د ویر و باور مه، سیل ویر گاندی بیترین سیل ویر د مینجا همه سیاستکاریا گات ایمانه. ایما واس تلاش بکیم وا سیل ویر وه کاریامونه انجوم بیمو، نه یه که سی جئن سر آرمونیامو وه جئن متوسل بوئیم، بلکه واس ای کار نه وه دیر د همه پلشتیا انجوم بیمو. انیشتین وه شکل پیاداری زیر نخیز کارگرایی گاندی بی، یه گل وه دباره گاندی گوت که: نسلیا نهایی د نهاتر وا سختی باور می کن که چنی آئم وا گوشت و پوس د ری زمین زئشت می کرده. پاره ای گاتیا ائتقاتیا انیشتین جمجالی بی . آلورت انیشتین د گوتاری وا نوم سی چی سوسیالیزم؟ د سال ۱۹۴۹، د گوتن گرینج شکال گری رشت آئم ویر مونه، و د اشتما سرمایه‌دار، وا داسون یه گل سرچشمه ولشمایی که واس ونه د بین بوری یا می که. وه وا رجیما خودکامه د یکاگری شوروی و جایا هنی د دنیا مخالف بی ، و گران د چیا خو سامونجا سوسیال مردم کیخا که یه گل شیوسه د یه گل اموری برنامه‌ریزی بیه واگرد ائترام نیائن د حقوق بشر بی گپ می زه. انیشتین یه گل د ره وندیاریا پارتی مردم کیخا آلمان و یه گل د اندومیا یکاگری جا فدراسیون معلمیا امریکا که ونو یه گل د یکاگری جایا وابسه د فدراسیون کارگریا امریکا- کنگره سامونجایا صنعتی بی.